КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ

“НУР” ЖАЛАЛ-АБАД КОЛЛЕДЖИ

**БЕКИТИЛДИ**

“Нур” ЖАКтын директору:

\_\_\_\_\_\_\_\_\_\_\_ А.Ж. Ураимов “\_\_\_”\_\_\_\_\_\_\_\_\_\_ 2021-жыл

**СТУДЕНТТЕРДИН АЛФАВИТТИК КИТЕБИН ЖҮРГҮЗҮҮ БОЮНЧА**

**НУСКАМА**

|  |  |  |  |
| --- | --- | --- | --- |
| **Иштеп чыккан:** | **Колу:** | **Барактын саны:** | **Датасы:** |
| **А.Ж. Ураимов** |  | **4** | **26.10.2020** |

**ЖАЛАЛ-АБАД – 2021**

* + - 1. **Жалпы жоболор**

1. Ушул нускама «Нур» Жалал-Абад колледжинин (мындан ары – колледж) локалдык акты болуп саналат, жана колледжде студенттерди **фамилиясынын баш тамгасына** жараша катточу Алфавиттик китепти **жүргүзүүну** жана **сактоону** жөнгө салат.
2. Алфавиттик китепти түзүүнүн башкы максаты болуп, окуу жайда мурда окуган жана учурда окуп жаткан студенттер жөнүндө маалыматтарды ыкчам табуу эсептелет.
3. Алфавиттик китепти кылдаттык менен толтуруу зарыл;
4. Окуудан **убактылуу четтетилген** (форс-мажор абалы, ден соолугуна байланыштуу, академиялык өргүү) студенттер жөнүндө маалыматтар Алфавиттик китепке **киргизилбейт**.
   * + 1. **Алфавиттик китепти жүргүзүү**
5. Алфавиттик китеп **электрондук формада**, **үзгүлтүксүз** (кийинки жазуулар мурунку жылдардагы жазууларга уланып), колледждин «eBilim» маалыматтык системасынын алкагында жүргүзүлөт. Окуу жылдын аягында (акыркы Жыйынтыктоочу мамлекеттик аттестациялоодон **бир күндөн** кийин) Алфавиттик китептин акыркы жылдык бөлүгү басмадан (принтерден) А-4 кагаз формасында чыгарылат, жана мурунку жылдардагы бөлүктөрүнө кошулуп тиркелет;
6. Алфавиттик китептин электрондук жана кагаз формаларын жүргүзүү колледждин директорунун окуу иштери боюнча орун басарына жүктөлөт;
7. Алфавиттик китепке колледжге буйрук аркылуу **жаңыдан** студент болуп катталган, же мурда окуудан четтетилип, **кайра тикеленген,** же башка окуу жайдан **которуу иретинде** келген студенттер жөнүндө маалыматтар катталат (Тиркеме 1);
8. Алфавиттик китепке студенттердин фамилиялары **биринчи** баш тамгасына карата өз алдынча бөлөк жазылат («А» тамгасынан башталган фамилиялар өзүнчө, «Б» тамгасынан башталган фамилиялар өзүнчө ж.у.с.), жана кийинки окуу жылдардагы студенттердин фамилиялары мурунку жылдардагы жазууларга үзгүлтүксүз уланып жазыла берет;
9. Алфавиттик китепке студенттердин фамилиялары буйруктардын ирети боюнча жана ар буйруктагы фамилиялардын жайгашкан ирети боюнча катталат;
10. Алфавиттик китептин алфавиттин ар тамгасынан башталган жазуулар барактары өз алдынча номерленет. Кагаз формасы кагаздын бир бетине чыгарылат, ар барагынын ылдыйына директордун окуу иштери боюнча орун басарынын фамилиясы жана колу коюлат жана окуу жайдын гербдик мөөрү басылат;
11. Алфавиттик китептин кагаз формасы колледждин Көктөмөлөрдүн жалпыландырылган номенклатурасында көрсөтүлгөн папкада сакталат;
12. Эгер Алфавиттик китепти толтурууда ката кетип, ал кийин билинген болсо, анда электрондук формасында тиешелүү жазуу же оңдоо түз эле жүргүзүлөт (ката өчүрүлөт жана жаңыдан жазылат). Кагаз формасындагы ката жазуу **кызыл түстөгү ручка** менен бир сызык менен сызылат (эски жазуу көрүнүп туруш керек), жаңы жазуу эски жазуунун үстүнө же жанына жазылат. Директордун окуу иштери боюнча орун басары “Оңдоо туура” деп жазып, фамилиясын жана колун коёт, окуу жайдын гербдик мөөрү басылат;
13. Окуудан мурда четтетилип, кайра тикеленген студент Алфавиттик китепке жаңыдан катталат, жана Алфавиттик китепте ошол студент жөнүндөгү **мурдагы жазуунун** “Эскертүү” деген бөлүгүнө “кайра тикеленди” деп жазылып, фамилиясы жаңыдан жазылган жерге шилтеме берилет (кагаз формасында директордун окуу иштери боюнча орун басары тиешелүү жазууну көк түстөгү ручка менен колдо жазат, мисалы: *кайра тикеленди, “А”, №118)*. Студенттин фамилиясы жаңы дан жазылган жердин “Эскертүү” деген бөлүгүнө “тикеленди” деп жазылып, мурдагы жазылган жерине шилтеме берилет (мисалы: *тикеленди, мурда “А”, №34);*
14. Студентти окуудан четтетүүнүн мыйзамдарга белгиленген себептери бар. Ошол себептердин кайсынысы менен окуудан четтетилген болсо, Алфавиттик китептин **“Окуудан четтетилди”** деген графасынын **“себеби”** деген бөлүгүнө төмөнкүдөй кыскартылган белги жазылат:
15. өз каалоосу менен – **“өз каалоосу”;**
16. башка окуу жайга которулганына байланыштуу – **“которулду”;**
17. ден соолугуна байланыштуу – **“ден соолугу”**;
18. академиялык жетишпегендиктен (кышкы жана жайкы сессиянын жыйынтыгына жараша) – **“жетишпегендиги**”;
19. келишимдин шарттарын бузганда (акы төлөп окугандар үчүн) – **“контракт”;**
20. окуу жай менен байланышы үзүлсө – **“байланыш жок”;**
21. окуу жайдын уставын бузганда – **“Устав”;**
22. окуу жайдын ички тартибин бузганда – **“тартип”;**
23. окууну ийгиликтүү аяктаганда – **“аяктады”**.
24. Эгер окуп жаткан учурда студенттин **фамилиясы** **өзгөрсө**, колледжде **тиешелүү буйрук** чыккандан кийин ал студент жөнүндө маалыматтар Алфавиттик китепке **жаңыдан,** студенттин **жаңы фамилиясы башталган** тамга жазылуучу барагына көчүрүлүп **жазылат**. Эски фамилиясы жазылган жерде **фамилиясы гана** бир сызык менен сызылып өчүрүлөт, “Эскертүү” деген бөлүгүндө жаңы фамилиясы жазылып, жаңы фамилиясы жазылган жерге шилтеме берилет (мисалы: *Артыкова, “Б”, №217* ). Ошондой эле, жаңы фамилиясы жазылган жердин “Эскертүү” деген бөлүгүндө эски фамилиясы жазылат, жана эски фамилиясы жазылган жерге шилтеме берилет (мисалы: “Ж”, № 113);
25. Эгер студенттин **аты-жөнү** өзгөргөн болсо, анда ал студент жөнүндө маалымат биринчи жазуу жерде эле калат. Эски аты-жөнү бир сызык менен сызылып өчүрүлөт, “Эскертүү” деген бөлүгүнө жаңы аты-жөнү жазылат;
26. Алфавиттик китепте башка окуу жайдан которулуп келген студенттин фамилиясы жазылган жердин “Эскертүү” деген бөлүгүндө студент мурда окуган жайынын кыскартылган аталышы жазылат.
    * + 1. **Алфавиттик китепти сактоо**
27. Алфавиттик китеп(тер) колледждин локалдык ички иш кагаздары болуп эсептелинет, жана колледждик же мамлекеттик архивтерге тапшырылбайт;
28. Алфавиттик китеп(тер) колледждин директорунун окуу иштери боюнча орун басарында сакталат, орун басарлар алмашкан учурда кийинки кызматкерге акт аркылуу өткөрүлүп берилет

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **ФАА** | **Окууга катталды** | | | **Окуудан четтетилди** | | | **Эскертүү** |
| **каттоо №** | **буйрук** | **дата** | **себеби** | **буйрук** | **дата** |
| 1 | Аттокуров Байэл Нурланович | 17АО1021 | 9/11 | 25.07.2017 | аяктады | 9/15 | 04.07.2019 |  |
| .... | ........... |  |  |  |  |  |  |  |
| 31 | Алдозов Мирлан Каниметович | 17РО2031 | 9/11 | 25.07.2017 | аяктады | 9/21 | 02.07.2020 |  |
| 32 | Аскарова Мадина Калчаевна | 17БО2029 | 9/12 | 13.08.2017 | аяктады | 9/21 | 02.07.2020 |  |
| 33 | Аданов Жоомарт Сагынович | 17ФО2012 | 9/12 | 13.08.2017 | өз каалоосу | 5/217 | 15.06.2018 | *кайра тикел., “А”, №118* |
| 34 | Абдиев Талант Жороевич | 4/19 | 4/19 | 01.09.2017 | аяктады | 9/13 | 01.07.2019 | ЖАМУ ЖАК |
| .... | ............................. |  |  |  |  |  |  |  |
| 113 | ~~Акматова~~ Жылдыз Карабаевна | 20БК1002 | 11-03-02 | 27.08.2020 |  |  |  | Артыкова, “А”, №217 |
| 114 | Атантаев Болот Кубанович | 20ФК2109 | 11-03-02 | 27.08.2020 | которулду | 11-03-115 | 30.06.2021 |  |
| 115 | Алиев Самаган Бооронович | 20ЭК1008 | 11-03-02 | 27.08.2020 | которулду | 11-03-84 | 02.02.2021 |  |
| 116 | ~~Айылчиева~~ Айгүл Жакшылыковна | 20ДК1009 | 11-03-02 | 27.08.2020 |  |  |  | Жакшылыкова, “Ж”, №132 |
| 117 | Аскарова ~~Назгүл Толтоевна~~ | 20ЧК2018 | 11-03-02 | 27.08.2020 |  |  |  | Миргүл Аскаровна |
| 118 | Аданов Жоомарт Сагынович | 17ФО2012 | 11-03-08 | 02.09.2020 |  |  |  | *тикел., мурда “А”, №34* |
| ..... | ..................... |  |  |  |  |  |  |  |
| 217 | Артыкова Жылдыз Карабаевна | 20ДК1009 | 11-03-02 | 27.08.2020 |  |  |  | ~~Акматова~~, “А”, №113 |
|  |  |  |  |  |  |  |  |  |
|  |  |  |  |  |  |  |  |  |

**Алфавиттик китеп, “Ж” тамгасы**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **ФАА** | **Окууга катталды** | | | **Окуудан четтетилди** | | | **Эскертүү** |
| **каттоо №** | **буйрук** | **дата** | **себеби** | **буйрук** | **дата** |
| 1 | Жыргалбек кызы Батма |  |  |  |  |  |  |  |
| 2 | Жантаева Уулкан Сагыновна |  |  |  |  |  |  |  |
| ..... |  |  |  |  |  |  |  |  |
| 132 | Жакшылыкова Айгүл Жакшылыковна | 20ДК1009 | 11-03-02 | 27.08.2020 |  |  |  | ~~Айылчиева~~, “А”, №116 |
|  |  |  |  |  |  |  |  |  |